ورحمة الله وبركاته. من المواقف اللي ربنا سبحانه وتعالى حكاها لنا في القرآن وتتعلق بموضوع تربية الابناء برضو. قصة يعقوب عليه السلام مع يوسف اذ قال يوسف لابيه يا ابتي اني رأيت احد عشر كوكبا والشمس والقمر رأيتهم لي ساجدين. قال يا بني لا تقصص رؤياك على اخوتك فيكيدوا لك كيد. ان الشيطان للانسان
عدو مبين وكذلك يجتبيك ربك ويعلمك من تأويل الاحاديث. ويتم نعمته عليك وعلى ال يعقوب كما اتمها على ابويك من قبل ابراهيم واسحاق. ان ربك تعليم حكيم واول فايدة هنقف معها
ان يوسف عليه السلام وهو كان بعض الروايات ان كان عنده سبع سنين لما واجه امر حب يستشير حد فيه راح لمين ؟ راح لابوه. كتير من الابناء بيفتقد ده مع ابوه دلوقتي
وده بسبب فعل الاباء مع الابناء. لان الاب مشغول عن ابنه. ولو ابنه راح له بيتعنف وبيتزعق له. فالابن خلاص بقى بطبيعته كده لو وقبله مصيبة برة البيت مش هيجي يحكي لابوه او يحكي لامه
لكن يوسف عليه السلام لما قابله مشكلة وعاوز يعرف او ياخد ويدي فيها مع حد راح لمين؟ راح لابيه. يعقوب عليه السلام. يعقوب يا جماعة كان نبي هذا الزمان يعني ما كانش حد فاضي. لأ ده واحد وراه اعباء امة دعوة وجهاد وكذا وكذا
وعنده حداشر ولد غير يوسف واخوه يعني القصة كبيرة. مش حاجة صغيرة. ومع ذلك ما ازعلش ليوسف اللي هو طفل صغير قال له يا عم انا مش فاضي لك انا ورايا اعباء امة ولا ورايا شغل ولا ابدا
يوسف راح يحكي ابوه قعد وسمعه وسمعه اذ قال يوسف لابيه يا ابتي اني رأيت احد عشر كوكبا والشمس والقمر رأيتهم لي ساجدين. وابتدت التربية قال يا بني لا تقصص رؤياك على اخوتك فيكيدوا لك كيدا
اول حاجة في التربية بقى ان يعقوب عليه السلام لما حب يوجه يوسف ما قلوش اوعى تقصص على اخواتك وسابهم ومشي؟ لأ بين له ليه ما تقصش؟ قال له لا تقصص رؤياك على اخوتك عشان لو عملت ده
لا يكيد لك كيدا كتير من الاباء مع رتم الحياة السريع بينسى يعمل ده مع ابنه يعرفه انا ليه قلت لك اعمل كزا ؟ او ليه قلت لك ما تعملش كزا
الابن خلينا دلوقتي نقول ان الابن ده ابن مطيع وابن عاوز يعرف الصح. مش واحد بقى كمان لأ. ده واحد عاوز يعرف الصح لكن هو ما قالش حاجة هو عرف ان ده مش هعمله. طب ليه ما مش فاهم؟
او ده هعمله. طب ليه برضو مش فاهم في اي موقف بعد كده هو مش هيعرف يتصرف لوحده. هو انت يعني ما رتبتلوش دماغه. ما وجهتلوش تفكيره ازاي يفكر. لا
هنا يعقوب ما عملش كده. قال له لا تقصص رؤياك على اخوتك فيكيدوا لك كيدا. يعني لو عملت ده هيحصل كزا فمحتاج تعمل ده مع ابنك او مع بنتك ما تعملش كزا عشان لو عملت كده هيحصل كده. اعمل كزا عشان لو ما عملتوش هيحصل كزا
فتربي ابنك من وهو صغير انه يعرف يتصرف صح بحيس ان انت لو اختفيت من حياة ابنك هو خلاص انت مرتب له تفكيره سيكيد لك كيدا. وبعدين ما سابوهوش يعقوب. لأ. قال له ان الشيطان للانسان عدو مبين. لو سابه في المشهد ده لا تقصص رؤياك على اخوتك فيكيدوا لك كيدا. هيفضل
ليوسف يودي ويجيب ويكره اخواته لأ هو نقلوا لحتة تانية خالص. يعني لو ده حصل فاعرف ان ده هيحصل علشان الشيطان ان الشيطان للانسان عدو مبين. ويوسف هيتعلم الدرس وتمر السنين ويكبر يوسف ويبعد عن ابوه عن اخواته ويبقى له
خزائن الارض وبعد كده يقول له ايه؟ من بعد ان نزغ الشيطان بيني وبين اخوتي في اخر السورة اتعلم يوسف من الدرس اللي ابوه غرسه فيه وهو عنده سبع سنين
انت برضو ما تعرفش الكلمة اللي بتقولها لابنك النهاردة هتأثر فيه امتى وهيفتكرها امتى ؟ من بعد ان نزغ الشيطان بيني وبين اخوتي. ده اثر كلمة يعقوب ان الشيطان للانسان عدو مبين. وبعدين وكذلك يجتبيك ربك اه
تاني فايدة ان ازاي يعقوب عليه السلام ربط المعنى الوحش في زهن الطفل الصغير بالشيطان سيكيد لك كيدا ان الشيطان للانسان عدو مبين وربط المعاني الحلوة كلها في دهن الولد الصغير بربنا
وكذلك يجتبيك ربك. ويعلمك من تأويل الاحاديث. ويتم نعمته ايه كل ده الولد يطلع من صغره بيحب ربنا. شايف كل حاجة جميلة بتحصل له من عند ربنا سبحانه وتعالى والمعاني الوحشة نربطها في زهن الولد بالشيطان. ان الشيطان للسان عدو مبين وكذلك يشتريك ربك ويعلمك من تأويل الاحاديث ويتم نعمته
اتعلم يوسف اتعلم. لما دخل السجن قال ذلك من فضل الله علينا وعلى الناس. يبقى شاف الفضل ده كله من مين؟ من ربنا. ده تعليم الاب لابنه من وهو صغير
وفي اخر السورة يوسف عليه السلام هيرجع يقول لابوه ايه وقد احسن لي ربي اذ اخرجني من السجن وجاء بكم من البدو يبقى ربط برضو المعادي الكويسة بربنا سبحانه وتعالى. وقد احسن لربه اذ اخرجني من السجن وجاء بكم من البدو من بعد ان نزغ الشيطان بيني وبين وبين اخوتي
وكذلك يجتبيك ربك ويعلمك من تأويل الاحاديث ويتم نعمته عليك وعلى ال يعقوب كما اتمها على ابويك من قبل ابراهيم واسحاق ان ربك عليم حكيم ويختم الاب الكلام بالاسمين دول ان ربك عليم حكيم
وتلاقي ان يوسف عليه السلام يختم كلامه في اخر السورة لما اجتمعوا بنفس الاسمين يقول يوسف عليه السلام من بعد ان نزغ الشيطان بيني وبين اخوتي ان ربي لطيف لما يشاء انه هو العليم الحكيم
وكأن ده يا جماعة اثر تربية الاب لابنه يبقى اول معنى نخرج به من فيديو النهاردة ان ابنك يحس ان انت الامان له الملجأ المفزع اللي لو حب يحكي مشكلة مش هيحكيها لحد غير لك
تاني حاجة انك اه لما توجه ابنك حاول تفهمه انت وجهته ليه قل له اعمل ده علشان كزا ما تعملش ده علشان كزا. معلش في رتم الحياة السريعة اللي احنا عايشينه ممكن نغفل عن المعاني ممكن تبقى انت عاوز تعملها لكن بتنسى
معلش ده حق ابنك عليك. مهما كانت مشاغلك انت مش مشغول اكتر من يعقوب عليه السلام تالت معنى هنخرج بيه ان اربط المعاني الكويسة في زهن ابنك من وهو طفل بربنا
اربط المعاني السيئة والبشعة في ذهن ابنك بالشيطان. وان كل وان كان كل ده بقدر ربنا سبحانه وتعالى. لكن الشيطان ينزغ الشيطان عدو اربط ابنك بالمعاني دي ورابع حاجة نخرج بها انك الكلمة اللي بتغرزها النهاردة في ابنك ما تعرفش هيحتاجها امتى. لكم في الروابط تحت اول في اول كومنت ان شاء الله. لينك اللي آآ حتة من
من درس بتتكلم عن قصة يعقوب مع يوسف عليه السلام السلام عليكم